b'\n_START_ARTICLE_\nRamandus datter\n_START_PARAGRAPH_\nRamandus datter er en narnisk dronning i Narnia-serien af C. S. Lewis. Hun medvirker i to af seriens b\xc3\xb8ger: Morgenvandrerens rejse og S\xc3\xb8lvstolen. Man f\xc3\xa5r aldrig hendes navn at vide. Hun bliver blot omtalt som Ramandus datter og dronningen. I filmatiseringen af Morgenvandrerens rejse har hun f\xc3\xa5et navnet Liliandil og spilles af Laura Brent.\n_START_SECTION_\nF\xc3\xb8r Morgenvandrerens rejse\n_START_PARAGRAPH_\nHun var datter af den tidligere stjerne Ramandu og blev beskrevet som en h\xc3\xb8j pige, kl\xc3\xa6dt i en lang, str\xc3\xa5lende bl\xc3\xa5 kjole uden \xc3\xa6rmer. Hun var barhovedet, og hendes gule h\xc3\xa5r hang ned ad ryggen p\xc3\xa5 hende.\n_START_SECTION_\nMorgenvandrerens rejse\n_START_PARAGRAPH_\nHun byder kong Caspian X og de andre rejsende velkommen da de n\xc3\xa5r til Aslans bord. Caspian bliver omg\xc3\xa5ende forelsket og lover at vende tilbage efter at havde rejst til verdens ende med Lucy, Edmund og Eustace.\n_START_SECTION_\nMellem Morgenvandrerens rejse og S\xc3\xb8lvstolen\n_START_PARAGRAPH_\nHun blev gift med kong Caspian X af Narnia og blev derved dronning, og endda en meget betydningsfuld, der blev mor og bedstemor til konger, som kom til at udf\xc3\xb8re store bedrifter. Hun fik \xc3\xa9n s\xc3\xb8n ved navn Rilian.'